PMIndiaData/PMIndiaSum huggingface dataset:
അഖാര പരിഷത്ത്‌  പ്രസിഡന്റ് ശ്രീ നരേന്ദ്ര ഗിരിയുടെ നിര്യാണത്തിൽ പ്രധാനമന്ത്രി അനുശോചിച്ചു

അഖാര പരിഷത്ത്‌ പ്രസിഡന്റ് ശ്രീ നരേന്ദ്ര ഗിരിയുടെ നിര്യാണത്തിൽ പ്രധാനമന്ത്രി ശ്രീ. നരേന്ദ്ര മോദി അഗാധ ദുഃഖം രേഖപ്പെടുത്തി ഒരു ട്വീറ്റിൽ പ്രധാനമന്ത്രി പറഞ്ഞു : "അഖാര പരിഷത്ത് പ്രസിഡന്റ് ശ്രീ നരേന്ദ്ര ഗിരി ജിയുടെ മരണം വളരെ ദുഖകരമാണ്. ആത്മീയ പാരമ്പര്യങ്ങളിൽ അർപ്പിതനായിരുന്നിട്ടും, സന്യാസി സമൂഹത്തിന്റെ നിരവധി ധാരകളെ ഒരുമിച്ച് ബന്ധിപ്പിക്കുന്നതിൽ അദ്ദേഹം വലിയ പങ്കുവഹിച്ചു. ദൈവത്തിന്റെ കാൽക്കൽ അദ്ദേഹത്തിന് ഒരു സ്ഥാനം ലഭിക്കട്ടെ. ഓം ശാന്തി! "
ജൈനമത ആചാര്യന്റെ പുസ്തകം പ്രധാനമന്ത്രി വീഡിയോ കോണ്ഫറന്സിലൂടെ പ്രകാശനം ചെയ്തു.

ജൈനമതാചാര്യന് രത്നസുന്ദര്സുരി സ്വരാജ് മഹാരാജിന്റെ ”മരു ഭാരത്, സരു ഭാരത്” (എന്റെ ഭാരതം ശ്രേഷ്ഠ ഭാരതം) എന്ന പുസ്തകത്തിന്റെ പ്രകാശനം പ്രധാനമന്ത്രി ശ്രീ. നരോന്ദ്ര മോദി വീഡിയോ കോണ്ഫറന്സിംഗിലൂടെ നിര്വഹിച്ചു. മുംബെയില് രത്നത്രയി ട്രസ്റ്റിന്റെ സാഹിത്യ സത്ക്കാര് സമിതി സംഘടിപ്പിച്ച് ചടങ്ങിനെ അഭിസംബോധന ചെയ്യവെ ആചാര്യ രത്നസുന്ദര്സുരി സ്വരാജ് മഹാരാജിന്റെ രചനകളെ പ്രകീര്ത്തിച്ച് കൊണ്ട് 300 പുസ്തകങ്ങള് എന്നതു ഒരു ചെറിയ കാര്യമല്ലെന്ന് പ്രധാനമന്ത്രി ചൂണ്ടിക്കാട്ടി. ജീവിതത്തിന്റെ വിവിധ വശങ്ങള് അദ്ദേഹത്തിന്റെ കൃതികളില് പ്രതിഫലിക്കുന്നുണ്ട്. സമൂഹത്തിന് നാം എന്താണോ തിരിച്ച് നല്കേണ്ടതു എന്നതു സംബന്ധിച്ച മഹാരാജ് സഹേബിന്റെ ദിവ്യശബ്ദമാണ് ഈ പുസ്തകങ്ങള് പ്രതിഫിപ്പിക്കുന്നതെന്ന് പ്രധാനമന്ത്രി പറഞ്ഞു. ഏതു മതത്തെക്കാളും ഉപരിയാണ് രാഷ്ട്രധര്മ്മമെന്ന് അദ്ദേഹം പറഞ്ഞു. സന്യാസിമാരുടെ പങ്കിനെ പ്രശംസിച്ച പ്രധാനമന്ത്രി രാഷ്ട്ര നിര്മ്മാണത്തിന് സമൂഹത്തെ നയിച്ച നിരവധി സന്യാസിവര്യന്മാര്ക്കും മുനിമാര്ക്കും ജന്മം നല്കിയ നാടായ ഇന്ത്യയുടെ പൈതൃകമാണതെന്നും പറഞ്ഞു. ദാരിദ്ര്യ നിര്മ്മാര്ജ്ജനം, ശുചിത്വമുള്ള ഭാരതം എന്നിവയ്ക്കായി യത്നിക്കാന് അദ്ദേഹം ജനങ്ങളെ ആഹ്വാനം ചെയ്തു. കരുത്തുറ്റ ഒരു രാഷ്ട്രം കെട്ടിപ്പെടുക്കാന് ദശലക്ഷ കണക്കിന് യുവജനങ്ങളുടെ ഊര്ജ്ജം വിനിയോഗിക്കണമെന്നും പ്രധാനമന്ത്രി പറഞ്ഞു. ഇന്ത്യ ഒരിയ്ക്കലും വര്ഗ്ഗീയതയെ പ്രോത്സാഹിപ്പിച്ചിട്ടില്ലെന്നും എല്ലായ്പ്പോഴും മനുഷ്യകുലത്തിന്റെ നന്മയ്ക്കായി ആത്മീയതയുടെ സന്ദേശമാണ് നല്കിപ്പോരുന്നതെന്നും പ്രധാനമന്ത്രി പറഞ്ഞു. ”എല്ലാ പ്രശ്നങ്ങള്ക്കും ആത്മീയതയിലൂടെ പരിഹാരം കാണാനാകുമെന്ന് നാം വിശ്വസിക്കുന്നു” അദ്ദേഹം പറഞ്ഞു. ന്യൂഡല്ഹിയില് നിന്ന് വീഡിയോ കോണ്ഫറന്സിലൂടെ അഭിസംബോധന ചെയ്തതിന് ആചാര്യ രത്നസുന്ദര്സുരി സ്വരാജ് മഹാരാജ് പ്രധാനമന്ത്രിയെ നന്ദി അറിയിച്ചു. ” കുടുംബങ്ങള്ക്ക് മൂല്യങ്ങളും, രാഷ്ട്രത്തിന് സംസ്കാരവുമാണെന്നുള്ളതെന്ന് അദ്ദേഹം അഭിപ്രായപ്പെട്ടു.
മുംബൈയില്‍ തിക്കിലും തിരക്കിലുംപെട്ടു മരണം സംഭവിക്കാനിടയായതില്‍ പ്രധാനമന്ത്രി അനുശോചിച്ചു

മുംബൈയില്‍ തിക്കിലും തിരക്കിലുംപെട്ടു മരണം സംഭവിക്കാനിടയായതില്‍ പ്രധാനമന്ത്രി ശ്രീ. നരേന്ദ്ര മോദി അനുശോചിച്ചു. ‘മുംബൈയില്‍ ആള്‍ത്തിരക്കില്‍ മരണം സംഭവിക്കാനിടയായതില്‍ എന്റെ അഗാധമായ അനുശോചനങ്ങള്‍. പരുക്കേറ്റവരുടെ സുഖപ്രാപ്തിക്കായി പ്രാര്‍ഥിക്കുന്നു. മുംബൈയിലെ സാഹചര്യം തുടര്‍ച്ചയായി വിലയിരുത്തിവരുന്നു. റെയില്‍ മന്ത്രി പീയൂഷ് ഗോയല്‍ മുംബൈയിലെത്തി സ്ഥിതിഗതികള്‍ വിലയിരുത്തുകയും സാധ്യമായ എല്ലാ സഹായവും ഉറപ്പുവരുത്തുകയും ചെയ്യുന്നുണ്ട്.
പ്രധാനമന്ത്രി നാളെ ഉത്തര്പ്രദേശ് സന്ദര്ശിക്കും

പ്രധാനമന്ത്രി ഉജ്വലയോജന ബല്ലിയയില് പ്രധാനമന്ത്രി ഉദ്ഘാടനം ചെയ്യും വാരണാസിയില് വിവിധ പരിപാടികളില് പ്രധാനമന്ത്രി പങ്കെടുക്കും പ്രധാനമന്ത്രി ശ്രീ. നരേന്ദ്ര മോദി നാളെ ഉത്തര്പ്രദേശ് സന്ദര്ശിക്കും. പ്രധാനമന്ത്രി ഉജ്വലയോജന ബല്ലിയയില് അദ്ദേഹം ഉദ്ഘാടനം ചെയ്യും. വരുന്ന മൂന്നു വര്ഷത്തിനകം ദാരിദ്ര്യരേഖയ്ക്കു താഴെയുള്ള അഞ്ചു കോടി വനിതാ ഗുണഭോക്താക്കള്ക്കു സൗജന്യമായി എല്.പി.ജി. കണക്ഷന് നല്കാനുള്ളതാണു പദ്ധതി. തന്റെ മണ്ഡലമായ വാരണാസിയും പ്രധാനമന്ത്രി സന്ദര്ശിക്കും. ഗുണഭോക്താക്കള്ക്ക് അദ്ദേഹം ഇ-റിക്ഷകള് വിതരണം ചെയ്യും. സാംസ്കാരികപഠനത്തിനും ഗവേഷണത്തിനുമായുള്ള വാരണാസിയിലെ കേന്ദ്രമായ ജ്ഞാന്പ്രവാഹ് പ്രധാനമന്ത്രി സന്ദര്ശിക്കും. വാരണാസിയിലെ പൗരപ്രമുഖന്മാരുടെ യോഗത്തിലും ശ്രീ. നരേന്ദ്ര മോദി സംബന്ധിക്കുന്നുണ്ട്. പ്രശസ്തമായ അസ്സിഘട്ടില് പരിസ്ഥിതിസൗഹൃദപരമായ ഇ-ബോട്ടുകള് പ്രധാനമന്ത്രി പുറത്തിറക്കും. ഗംഗയിലെ മലിനീകരണവും ഒപ്പം നടത്തിപ്പുചെലവും കുറച്ചുകൊണ്ടുവരുന്നതിനു സഹായകമാണ് ഇ-ബോട്ടുകള്. ഇതിലൂടെ, ഇത്തരം ബോട്ടുകള് സര്വീസ് നടത്തി ഉപജീവനം നടത്തുന്നവരുടെ വരുമാനം വര്ധിക്കും.
ഓരോ തുള്ളി ജലവും സംരക്ഷിക്കുമെന്ന് പ്രതിജ്ഞയെടുക്കാന്‍ പ്രധാനമന്ത്രിയുടെ ആഹ്വാനം

ലോക ജലദിനത്തില്‍ ഓരോ തുള്ളി ജലവും സംരക്ഷിക്കുമെന്ന് പ്രതിജ്ഞയെടുക്കാന്‍ പ്രധാനമന്ത്രി ശ്രീ. നരേന്ദ്ര മോദി ജനങ്ങളോട് ആഹ്വാനം ചെയ്തു. ”ലോക ജലദിനത്തില്‍ ഓരോ തുള്ളി ജലവും സംരക്ഷിക്കുമെന്ന് നമുക്ക് പ്രതിജ്ഞയെടുക്കാം. ജനശക്തി മനസുവച്ചാല്‍ നമുക്ക് ജലശക്തി വിജയകരമായി സംരക്ഷിക്കാം. ഇക്കൊല്ലം ഐക്യരാഷ്ട്രസഭ യുക്തമായ പ്രമേയമാണ് സ്വീകരിച്ചിട്ടുള്ളത് – പാഴ്ജലം. പുനചംക്രമണത്തിലൂടെ പാഴ്ജലത്തെ ശുദ്ധികരിക്കുന്നത് സംബന്ധിച്ചും അത് നമ്മുടെ ഭൂമിക്ക് എത്രത്തോളം അത്യന്താപേക്ഷിതമാണെന്നതിനെ കുറിച്ചും കൂടുതല്‍ അവബോധം നല്‍കാന്‍ അത് സഹായിക്കും”, പ്രധാനമന്ത്രി പറഞ്ഞു.
രാഷ്ട്രപതി, ഉപരാഷ്ട്രപതി, മുൻ രാഷ്‌ട്രപതി  രാംനാഥ് കോവിന്ദ്,  മുൻ ഉപരാഷ്ട്രപതി  വെങ്കയ്യ നായിഡു എന്നിവരെ പ്രധാനമന്ത്രി ദീപാവലി ദിനത്തിൽ സന്ദർശിച്ചു

രാഷ്ട്രപതി ശ്രീമതി ദ്രൗപതി മുർമു, ഉപരാഷ്ട്രപതി ശ്രീ ജഗ്ദീപ് ധൻഖർ, മുൻ രാഷ്‌ട്രപതിശ്രീ രാം നാഥ് കോവിന്ദ്, മുൻ ഉപരാഷ്ട്രപതി ശ്രീ വെങ്കയ്യ നായിഡു എന്നിവറീ സന്ദർശിച്ചു പ്രധാനമന്ത്രി ശ്രീ നരേന്ദ്ര മോദി ദീപാവലി ആശംസകൾ നേർന്നു. ട്വീറ്റുകളുടെ പരമ്പരയിൽ പ്രധാനമന്ത്രി പറഞ്ഞു: “രാഷ്ട്രപതി ജിയെ രാഷ്ട്രപതിഭവനിൽ ചെന്ന് കണ്ടു ദീപാവലി ആശംസകൾ അറിയിചു. ജഗ്ദീപ് ധൻഖർ ജിയെ കാണുകയും ദീപാവലി ആശംസകൾ അറിയിക്കുകയും ചെയ്തു മുൻ രാഷ്ട്രപതി ശ്രീയുമായി ദീപാവലി ആശംസകൾ കൈമാറി രാംനാഥ് കോവിന്ദ് ജി വെങ്കയ്യ ജിക്ക് ദീപാവലി ആശംസകൾ നേർന്നു. അദ്ദേഹവുമായുള്ള കൂടിക്കാഴ്ച്ച എക്കാലത്തും സന്തോഷകരമാണ്. ”
മുഖ്യമന്ത്രിക്കൊപ്പം ഉന്നതതലയോഗത്തില്‍ ഗുജറാത്തിലെ വരള്‍ച്ചയും ജലക്ഷാമവും പ്രധാനമന്ത്രി വിലയിരുത്തി

ഗുജറാത്തിന്റെ വിവിധ ഭാഗങ്ങളിലെ വരള്‍ച്ചയും ജലക്ഷാമവും വിലയിരുത്താന്‍ പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ഉന്നതതലയോഗം നടന്നു. ഗുജറാത്ത് മുഖ്യമന്ത്രി ശ്രീമതി ആനന്ദിബെന്‍ പട്ടേല്‍ സംബന്ധിച്ചു. ഉയര്‍ന്ന കേന്ദ്ര, സംസ്ഥാന ഉദ്യോഗസ്ഥരും സന്നിഹതരായിരുന്നു. ജലസംരക്ഷണത്തിനും പഴയ ജലാശയങ്ങള്‍ പുനരുദ്ധരിക്കുന്നതിനും പുതിയവ നിര്‍മിക്കുന്നതിനുമായുള്ള ശ്രമങ്ങള്‍ വിശദീകരിച്ച മുഖ്യമന്ത്രി, 6.32 ലക്ഷം ഹെക്ടര്‍ സ്ഥലത്തിനു ഗുണകരമാവുംവിധം 4230 കോടി ചതുരശ്ര അടി ജലസംഭരണശേഷി വര്‍ധിപ്പിച്ചതായി അറിയിച്ചു. 1.68 ലക്ഷം ചെക്ക് ഡാമുകളും കൃഷിയാവശ്യത്തിനുള്ള 2.74 ലക്ഷം കുളങ്ങളും 1.25 ലക്ഷം ബോറി ബണ്ടുകളും സ്ഥാപിക്കുക വഴിയാണിതു സാധിച്ചത്. സംസ്ഥാനത്തെ 77 ശതമാനത്തോളം വീടുകളില്‍ പൈപ്പ് വഴി ജലം ലഭ്യമാക്കുന്നുണ്ട്. തുടര്‍ച്ചയായി രണ്ടു വര്‍ഷമായി മഴ ലഭിക്കുന്നതു കുറവാണെങ്കിലും സ്റ്റേറ്റ് വാട്ടര്‍ ഗ്രിഡ് നിര്‍മിച്ചതിനാല്‍ ഗ്രാമീണ പ്രദേശങ്ങളില്‍ വെള്ളമെത്തിക്കാന്‍ ആവശ്യമായ ടാങ്കര്‍ ലോറികളുടെ എണ്ണം കേവലം 568 ആയി ചുരുങ്ങി. ഈ പുരോഗതിയെ പ്രശംസിച്ച പ്രധാനമന്ത്രി, ടാങ്കറില്‍ വെള്ളമെത്തിക്കേണ്ടിവരുന്ന അവസ്ഥ തീരെ ഇല്ലാതാക്കണമെന്നു നിര്‍ദേശിച്ചു. മൈക്രോ ഇറിഗേഷനില്‍ സംസ്ഥാനം നിര്‍ണായക പുരോഗതി നേടി. 3789 ഗ്രാമങ്ങളില്‍ ഡ്രിപ്/സ്പ്രിങ്ക്‌ളര്‍ നന പൂര്‍ണമായും നടപ്പാക്കി. ദീര്‍ഘകാല ശരാശരിയുടെ 80 ശതമാനം മഴ മാത്രമേ ഇപ്പോള്‍ ലഭിക്കുന്നുള്ളൂ. മഴ പെയ്യുന്നതാകട്ടെ, പലപ്പോഴും കാലംതെറ്റിയാണു താനും. എങ്കിലും സംസ്ഥാന ഗവണ്‍മെന്റ് കൈക്കൊണ്ട നടപടികള്‍ നിമിത്തം വരള്‍ച്ച നല്ലൊരളവോളം കുറയ്ക്കാന്‍ സാധിച്ചു. തുടര്‍ച്ചയായി രണ്ടു വര്‍ഷം വരള്‍ച്ചയുണ്ടായെങ്കിലും കാര്‍ഷികോല്‍പാദനം 95 ശതമാനം നിലനിര്‍ത്താന്‍ സാധിച്ചു. സര്‍ദാര്‍ സരോവര്‍ ജലസേചനപദ്ധതി പ്രകാരം നിര്‍മിച്ച വ്യാപകമായ കനാല്‍ശൃംഖല കാര്‍ഷികോല്‍പാദനം ഗണ്യമായി വര്‍ധിക്കാനും അതുവഴി കൃഷിയില്‍നിന്നുള്ള വരുമാനം ഉയരാനും സഹായകമായി. ഈ സാഹചര്യത്തില്‍, പുഷ്പക്കൃഷിക്കും നാണ്യവിളകള്‍ക്കും പ്രാമുഖ്യം നല്‍കാന്‍ സാധിക്കണമെന്നു പ്രധാനമന്ത്രി ചൂണ്ടിക്കാട്ടി. മല്‍സ്യക്കൃഷി, തേനീച്ച വളര്‍ത്തല്‍, മുത്തുച്ചിപ്പി കൃഷി തുടങ്ങിയവയും ചര്‍ച്ച ചെയ്യപ്പെട്ടു. കേന്ദ്രവും സംസ്ഥാനങ്ങളും സഹകരിച്ചു പ്രവര്‍ത്തിക്കേണ്ടതിന്റെ ആവശ്യകത ചൂണ്ടിക്കാണിച്ചുകൊണ്ടാണു യോഗം സമാപിച്ചത്.
വൈബ്രന്റ് ഗുജറാത്ത് ഉച്ചകോടി 2019ല്‍ പങ്കെടുക്കാന്‍ ചെക് റിപ്പബ്ലിക് പ്രധാനമന്ത്രി ഇന്ത്യ സന്ദര്‍ശിച്ചു (ജനുവരി 17-19, 2019)

ചെക്ക് റിപ്പബ്ലിക്കിന്റെ പ്രധാനമന്ത്രി ബഹുമാനപ്പെട്ട ശ്രീ. ആന്ദ്രേജ് ബാബിസ് 2019 ജനുവരി 17 മുതല്‍ 19 വരെ ഇന്ത്യയില്‍ ഔദ്യോഗിക സന്ദര്‍ശനം നടത്തി. ചെക് റിപ്പബ്ലിക് വാണിജ്യ, വ്യവസായ മന്ത്രി ശ്രീമതി മാര്‍ത്താ നവാക്കോവയും വലിയ വാണിജ്യ പ്രതിനിധിസംഘവും അദ്ദേഹത്തോടൊപ്പം എത്തി. ചെക് റിപ്പബ്ലിക് പങ്കാളിത്ത രാഷ്ട്രമായ വൈബ്രന്റ് ഗുജറാത്ത് ആഗോള ഉച്ചകോടി 2019ല്‍ ചെക് പ്രതിനിധിസംഘത്തെ നയിക്കുന്നതു പ്രധാനമന്ത്രി ശ്രീ. ബാബിസാണ്. ഉച്ചകോടിക്കിടെ പ്രധാനമന്ത്രി ശ്രീ. മോദിയും പ്രധാനമന്ത്രി ശ്രീ. ബാബിസും ഉഭയകക്ഷി കൂടിക്കാഴ്ച നടത്തി. പരസ്പര താല്‍പര്യമുള്ള പ്രധാന ആഗോള, പ്രാദേശിക പ്രശ്‌നങ്ങള്‍ ഉള്‍പ്പടെയുള്ള ഉഭയകക്ഷി ബന്ധങ്ങള്‍ ചര്‍ച്ച ചെയ്യപ്പെട്ടു. പ്രധാനമന്ത്രി ശ്രീ. മോദിയുടെ നേതൃശേഷിയെ പ്രശംസിച്ച ചെക് പ്രധാനമന്ത്രി, ഇന്ത്യന്‍ സമ്പദ്‌വ്യവസ്ഥയുടെ വേഗത്തിലുള്ള വളര്‍ച്ചയെയും ഉഭയകക്ഷി വ്യാപാരവും നിക്ഷേപ ബന്ധങ്ങളും മെച്ചപ്പെടുത്തുന്നതിനു കൂടുതല്‍ അവസരങ്ങള്‍ സൃഷ്ടിക്കപ്പെട്ടതിനെയും അഭിനന്ദിച്ചു. കഴിഞ്ഞ സെപ്റ്റംബറില്‍ ഇന്ത്യന്‍ പ്രസിഡന്റ് ചെക് റിപ്പബ്ലിക് സന്ദര്‍ശിച്ചതും ഉഭയകക്ഷി സഹകരണത്തിനുള്ള ഏറെ ധാരണാപത്രങ്ങള്‍ ഒപ്പുവെക്കപ്പെട്ടതും അദ്ദേഹം ഓര്‍മിപ്പിച്ചു. ഹെവി മെഷിനറിയിലും പ്രിസിഷന്‍ എന്‍ജിനീയറിങ്ങിലും ചെക് റിപ്പബ്ലിക് ഏറെ മുന്നിലാണ്. ഇന്ത്യന്‍ വിപണിയില്‍ വിശേഷിച്ച് പ്രതിരോധം, ഓട്ടോമോട്ടീവ്, റെയില്‍വേ എന്നീ മേഖലകളില്‍ ഉള്ള വര്‍ധിച്ച അവസരങ്ങള്‍ ഉപയോഗപ്പെടുത്താന്‍ പ്രധാനമന്ത്രി ശ്രീ. മോദി ചെക് കമ്പനികളെ ക്ഷണിച്ചു. പ്രധാനമന്ത്രി തന്നെ നയിക്കുന്നതും ഒട്ടേറെ രാജ്യാന്തര ഗവേഷകര്‍ പങ്കെടുക്കുന്നതുമായ ഗവേഷണ വികസന കൗണ്‍സിലിലേക്ക് ഒരു ഇന്ത്യന്‍ ശാസ്ത്രജ്ഞനനെ നാമനിര്‍ദേശം ചെയ്യാന്‍ ചെക് പ്രധാനമന്ത്രി ആവശ്യപ്പെട്ടു. പരമ്പരാഗതമായ ഊഷ്മളമായ ബന്ധം ഊട്ടിയുറപ്പിച്ച ഇരു പ്രധാനമന്ത്രിമാരും ബന്ധം മെച്ചപ്പെടുത്താന്‍ ആവശ്യമായ നടപടികള്‍ സ്വീകരിക്കാന്‍ തീരുമാനിച്ചു. പ്രധാനമന്ത്രി ശ്രീ. ബാബിസ് 2019 ജനുവരി 19ന് ന്യൂഡല്‍ഹിയില്‍ രാഷ്ട്രപതിയെ സന്ദര്‍ശിക്കും. പുണെയിലെ സിംബയോസിസ് സര്‍വകലാശാലയിലെ സെന്റര്‍ ഫോര്‍ യൂറോപ്യന്‍ സ്റ്റഡീസിന്റെ ഉദ്ഘാടനവും അദ്ദേഹം നിര്‍വഹിക്കും.
പ്രധാനമന്ത്രി ശ്രീ നരേന്ദ്ര മോദിയും ഇന്തോനേഷ്യന്‍ പ്രസിഡന്റ് ശ്രീ ജോക്കോ വിദോദോയും  ടെലഫോണില്‍ ആശയവിനിമയം നടത്തി

ഇന്തോനേഷ്യന്‍ പ്രസിഡന്റ് ശ്രീ ജോക്കോ വിദൊദൊയുമായി പ്രധാനമന്ത്രി ശ്രീ നരേന്ദ്ര മോദി ഇന്ന് ടെലഫോണില്‍ ആശയവിനിമയം നടത്തി. മേഖലയിലെയും ലോകത്തെയും കോവിഡ് 19 വ്യാപനത്തേക്കുറിച്ച് രണ്ടു നേതാക്കളും സംസാരിച്ചു. ഇന്തോനേഷ്യയ്ക്ക് ഔഷധ ഉത്പന്നങ്ങള്‍ ലഭ്യമാക്കാന്‍ ഇന്ത്യ നടത്തിയ ഇടപെടലുകളെ ഇന്തോനേഷ്യന്‍ പ്രസിഡന്റ് അഭിനന്ദിച്ചു. മരുന്നുകളുടെും മറ്റ് സാധനങ്ങളുടെയും വിതരണത്തില്‍ രണ്ടു രാജ്യങ്ങള്‍ക്കും ഇടയില്‍ തടസ്സങ്ങള്‍ ഉണ്ടാകാതിരിക്കാന്‍ ഇന്ത്യ സാധ്യമായതെല്ലാം ചെയ്യുമെന്ന് പ്രധാനമന്ത്രി ഉറപ്പു നല്‍കി. രണ്ടു രാജ്യങ്ങളിലും ജീവിക്കുന്ന തങ്ങളുടെ പൗരരുമായി ബന്ധപ്പെട്ട വിഷയങ്ങള്‍ നേതാക്കള്‍ ചര്‍ച്ച ചെയ്തു. ഇതുമായി ബന്ധപ്പെട്ട് സാധ്യമായതെല്ലാം ഉറപ്പാക്കുവാനായി രണ്ടു രാജ്യങ്ങളും തുടര്‍ച്ചയായി ബന്ധപ്പെടും. ഇന്ത്യയുടെ വിപുലമായ അയല്‍പക്ക സൗഹൃദത്തില്‍ ഇന്തോനേഷ്യ പ്രധാനപ്പെട്ട ഒരു സമുദ്ര പങ്കാളിയാണ് എന്ന വസ്തുത പ്രധാനമന്ത്രി അടിവരയിട്ടു പറഞ്ഞു. രണ്ടു രാജ്യങ്ങളും തമ്മിലുള്ള ഉഭയകക്ഷി ബന്ധത്തിന്റെ കരുത്ത് പകര്‍ച്ചവ്യാധിക്കെതിരായ പോരാട്ടത്തിനു സഹായകമാകും. പ്രസിഡന്റ് വിദൊദൊക്കും ഇന്തോനേഷ്യയിലെ സൗഹൃദകാംക്ഷികളായ ജനതയ്ക്കും പ്രധാനമന്ത്രി വിശുദ്ധ റദമാന്‍ ആശംസകള്‍ അറിയിച്ചു.
അന്താരാഷ്ട്ര സൗര സഖ്യത്തിന്റെ പ്രഥമ സഭായോഗം പ്രധാനമന്ത്രി ഉദ്ഘാടനം ചെയ്തു

അന്താരാഷ്ട്ര സൗര സഖ്യത്തിന്റെ പ്രഥമ സഭായോഗം പ്രധാനമന്ത്രി ശ്രീ. നരേന്ദ്ര മോദി ന്യൂഡല്‍ഹിയിലെ വിജ്ഞാന്‍ ഭവനില്‍ ഇന്ന് ഉദ്ഘാടനം ചെയ്തു. രണ്ടാമത് ഐ.ഒ.ആര്‍.എ. പുനരുപയോഗ ഊര്‍ജ്ജ മന്ത്രിതല സമ്മേളനം, പുനരുപയോഗ ഊര്‍ജ്ജ നിക്ഷേപകരുടെ രണ്ടാമത് ആഗോള നിക്ഷേപക സമ്മേളനം, പ്രദര്‍ശനവും (ഗ്ലോബല്‍ ആര്‍.ഇ. ഇന്‍വെസ്റ്റ്) എന്നിവയുടെ ഉദ്ഘാടനവും ഇതോടനുബന്ധിച്ച് നടന്നു. ഐക്യരാഷ്ട്രസഭ സെക്രട്ടറി ജനറല്‍ ശ്രീ. അന്റോണിയോ ഗ്വിറ്ററസും സന്നിഹിതനായിരുന്നു. സദസിനെ അഭിസംബോധന ചെയ്യവെ, കഴിഞ്ഞ 150 മുതല്‍ 200 വര്‍ഷം വരെ മനുഷ്യരാശി തങ്ങളുടെ ഊര്‍ജ്ജ ആവശ്യങ്ങള്‍ക്ക് ഫോസില്‍ ഇന്ധനങ്ങളെയാണ് ആശ്രയിച്ച് പോന്നതെന്ന് പ്രധാനമന്ത്രി ചൂണ്ടിക്കാട്ടി. സൂര്യന്‍, വായു, ജലം എന്നിവ കൂടുതല്‍ സ്ഥായിയായ ഊര്‍ജ്ജ സ്‌ത്രോതസുകളാണെന്ന് പ്രകൃതി തന്നെ ഇപ്പോള്‍ കാണിച്ച് തരുന്നു. ഈ പശ്ചാത്തലത്തില്‍, 21-ാം നൂറ്റാണ്ടില്‍ മനുഷ്യരാശിയുടെ ക്ഷേമത്തിനായി സ്ഥാപിച്ച സംഘടനകളെ കുറിച്ച് ഭാവിയില്‍ ജനങ്ങള്‍ സംസാരിക്കുമ്പോള്‍ അന്താരാഷ്ട്ര സൗര സഖ്യത്തിന്റെ സ്ഥാനം ആ പട്ടികയില്‍ മുകളിലായിരിക്കുമെന്ന് അദ്ദേഹം വിശ്വാസം പ്രകടിപ്പിച്ചു. അന്താരാഷ്ട്ര സൗര സഖ്യം ഭാവിയില്‍ മുഖ്യ ആഗോള ഊര്‍ജ്ജ വിതരണക്കാര്‍ എന്ന നിലയ്ക്ക് ഒപ്പെക്കിന് പകരമാകുമെന്ന് പ്രധാനമന്ത്രി പറഞ്ഞു. വര്‍ദ്ധിച്ച തോതിലുള്ള പുനരുപയോഗ ഊര്‍ജ്ജത്തിന്റെ ഉപയോഗം മൂലമുള്ള ഫലം ഇന്ത്യയില്‍ ഇന്ന് ദൃശ്യമാണെന്ന് അദ്ദേഹം പറഞ്ഞു. പാരീസ് ഉടമ്പടിയുടെ ലക്ഷ്യങ്ങള്‍ കൈവരിക്കുന്നതിന് ഔരു കര്‍മ്മ പദ്ധതിയുടെ അടിസ്ഥാനത്തിലാണ് ഇന്ത്യ പ്രവര്‍ത്തിക്കുന്നതെന്ന് അദ്ദേഹം കൂട്ടിച്ചേര്‍ത്തു. 2030 ഓടെ ഇന്ത്യയുടെ മൊത്തം ഊര്‍ജ്ജ ആവശ്യത്തിന്റെ 40 ശതമാനം ഫോസില്‍ ഇതര ഇന്ധന സ്‌ത്രോതസുകള്‍ വഴി നേരിടുകയെന്നതാണ് ലക്ഷ്യം. ‘ദാരിദ്ര്യത്തില്‍ നിന്ന് ഊര്‍ജ്ജത്തിലേയ്ക്ക്’ എന്ന പുതിയൊരു ആത്മവിശ്വാസത്തിലാണ് ഇന്ത്യ വികസിക്കുന്നതെന്ന് അദ്ദേഹം പറഞ്ഞു. ഊര്‍ജ്ജ ഉല്‍പ്പാദനത്തോടൊപ്പം, ഊര്‍ജ്ജ സംഭരണവും പ്രധാനപ്പെട്ടതാണെന്ന് പ്രധാനന്ത്രി പറഞ്ഞു. ദേശീയ ഊര്‍ജ്ജ സംഭരണ ദൗത്യത്തെ കുറിച്ച് ഇത്തരുണത്തില്‍ അദ്ദേഹം പരാമര്‍ശിച്ചു. ഈ ദൗത്യത്തിന് കീഴില്‍ ആവശ്യം സൃഷ്ടിക്കല്‍, തദ്ദേശീയ നിര്‍മ്മാണം, നൂതന ആശയങ്ങള്‍, ഊര്‍ജ്ജ സംഭരണം എന്നിവയ്ക്കാണ് ഗവണ്‍മെന്റ് ഊന്നല്‍ നല്‍കുന്നതെന്ന് അദ്ദേഹം പറഞ്ഞു. സൗരോര്‍ജ്ജത്തിനും കാറ്റില്‍ നിന്നുള്ള വൈദ്യുതിക്കും പുറമെ ജൈവ ഇന്ധനങ്ങള്‍, ജൈവ ഊര്‍ജ്ജം എന്നിവയിലും ഗവണ്‍മെന്റ് പ്രവര്‍ത്തിച്ച് വരികയാണെന്ന് അദ്ദേഹം പറഞ്ഞു. ഇന്ത്യയുടെ ഗതാഗത സംവിധാനം ശുദ്ധ ഊര്‍ജ്ജത്തെ അടിസ്ഥാനപ്പെടുത്തി പ്രവര്‍ത്തിപ്പിക്കാനുള്ള ശ്രമങ്ങളാണ് നടന്ന് വരുന്നത്. ജൈവ മാലിന്യത്തെ, ജൈവ ഊര്‍ജ്ജമായി മാറ്റിക്കൊണ്ട് ഇന്ത്യ ഒരു വെല്ലുവിളിയെ അവസരമാക്കുകയാണെന്ന് പ്രധാനമന്ത്രി പറഞ്ഞു.
പി.എസ്.എല്‍.വി. മാര്‍ക്ക് ത്രീ തുടര്‍ പദ്ധതിക്ക് (ആറാം ഘട്ടം) കേന്ദ്ര മന്ത്രിസഭയുടെ അനുമതി

പി.എസ്.എല്‍.വി. മാര്‍ക്ക് ത്രീ തുടര്‍ പദ്ധതിക്കും (ആറാം ഘട്ടം), 30 പി.എസ്.എല്‍.വി പ്രവര്‍ത്തന വിക്ഷേപണങ്ങള്‍ക്കും പ്രധാനമന്ത്രി ശ്രീ. നരേന്ദ്ര മോദിയുടെ അദ്ധ്യക്ഷതയില്‍ ചേര്‍ന്ന കേന്ദ്ര മന്ത്രിസഭാ യോഗം അംഗീകാരം നല്‍കി. ഭൗമ നിരീക്ഷണം, ഗതി നിര്‍ണ്ണയം, ബഹിരാകാശ ശാസ്ത്രം എന്നിവയ്ക്കായുള്ള ഉപഗ്രഹ വിക്ഷേപണ പരിപാടികൂടിയാണിത്. രാജ്യത്തെ വ്യാവസായിക മേഖലയുടെ ഉല്‍പ്പാദന തുടര്‍ച്ചയും ഇത് ഉറപ്പ് വരുത്തും. 6131 കോടി രൂപയാണ് മൊത്തം പദ്ധതി ചെലവ്. 30 പി.എസ്.എല്‍.വി. വാഹനങ്ങളുടെ നിര്‍മ്മാണ ചെലവ്, സൗകര്യങ്ങള്‍ വര്‍ദ്ധിപ്പിക്കല്‍, പദ്ധതി നടത്തിപ്പ് വിക്ഷേപണം എന്നിവയുള്‍പ്പെടെയാണിത്. പ്രധാന അനന്തര ഫലങ്ങള്‍ ഭൗമ നിരീക്ഷണം, ദുരന്ത നിവാരണം, ഗതി നിര്‍ണ്ണയം, ബഹിരാകാശ ശാസ്ത്രം എന്നിവയ്ക്കായുള്ള ഉപഗ്രഹ വിക്ഷേപണത്തില്‍ പി.എസ്.എല്‍.വി. യുടെ പ്രവര്‍ത്തനം രാജ്യത്തെ സ്വയം പര്യാപ്തമാക്കി. ദേശീയ ആവശ്യങ്ങള്‍ക്കുള്ള ഇത്തരം ഉപഗ്രഹ വിക്ഷേപണങ്ങളുടെ തുടര്‍ച്ച ഈ പദ്ധതി വഴി ഉറപ്പാക്കാന്‍ കഴിയും. പി.എസ്.എല്‍.വി.യുടെ ആറാം ഘട്ടത്തില്‍ തദ്ദേശീയ വ്യവസായങ്ങളുടെ പരമാവധി പങ്കാളിത്തം ഉറപ്പ് വരുത്തിക്കൊണ്ട് പ്രതിവര്‍ഷം 8 വിക്ഷേപണം വരെ സാധ്യമാക്കാന്‍ കഴിയും. 2019-24 കാലയളവില്‍ മുഴുവന്‍ പ്രവര്‍ത്തന ഫ്‌ളൈറ്റുകളും പൂര്‍ത്തിയാക്കും. 2008 ല്‍ അനുമതി നല്‍കിയ പി.എസ്.എല്‍.വി.യുടെ നാല് പദ്ധതികള്‍ പൂര്‍ത്തിയാക്കി. അഞ്ചാം 2019-20 രണ്ടാം പാദത്തോടെ പൂര്‍ത്തിയാകും. ആറാം ഘട്ടത്തിന്റെ അനുമതി 2019-20 മൂന്നാം പാദം മുതല്‍, 2023-24 ഒന്നാം പാദം വരെയുള്ള വിക്ഷേപണങ്ങള്‍ ഉറപ്പ് വരുത്തും. പശ്ചാത്തലം ഇക്കൊല്ലം ഏപ്രില്‍ 12 ന് നടന്ന പി.എസ്.എല്‍.വി. സി. 41 ന്റെ വിജയകരമായ വിക്ഷേപണത്തോടെ പി.എസ്.എല്‍.വി. യുടെ മൂന്ന് വികസന ഫ്‌ളൈറ്റുകളും 43 പ്രവര്‍ത്തന ഫ്‌ളൈറ്റുകളും വിജയം കണ്ടു.
ഭാരത് ഡ്രോൺ മഹോത്സവ് 2022  പ്രധാനമന്ത്രി ഉദ്ഘാടനം ചെയ്യും

രാജ്യത്തെ ഏറ്റവും വലിയ ഡ്രോണ്‍ ഉത്സവം ഭാരത് ഡ്രോണ്‍ മഹോത്സവ് 2022 മെയ് 27 ന് രാവിലെ 10 മണിക്ക് ന്യൂഡല്‍ഹിയിലെ പ്രഗതി മൈതാനിയില്‍ പ്രധാനമന്ത്രി ശ്രീ നരേന്ദ്ര മോദി ഉദ്ഘാടനം ചെയ്യും. കിസാന്‍ ഡ്രോണ്‍ പൈലറ്റുമാരുമായും പ്രധാനമന്ത്രി സംവദിക്കും, ഡ്രോണ്‍ എക്സിബിഷന്‍ സെന്ററില്‍ അദ്ദേഹം ഓപ്പണ്‍ എയര്‍ ഡ്രോണ്‍ പ്രദര്‍ശനങ്ങള്‍ കാണുകയും സ്റ്റാര്‍ട്ടപ്പുകളുമായി സംവദിക്കുകയും ചെയ്യും. മെയ് 27, 28 എന്നീ തീയതികളിലായി രണ്ട് ദിവസത്തെ പരിപാടിയായാണ് ഭാരത് ഡ്രോണ്‍ മഹോത്സവ് 2022 നടക്കുന്നത്. ഗവണ്‍മെന്റ് ഉദ്യോഗസ്ഥര്‍, വിദേശ നയതന്ത്രജ്ഞര്‍, സായുധ സേന, കേന്ദ്ര സായുധ പോലീസ് സേനകള്‍, പൊതുമേഖലാ സ്ഥാപനങ്ങള്‍, സ്വകാര്യ കമ്പനികള്‍, ഡ്രോണ്‍ സ്റ്റാര്‍ട്ടപ്പുകള്‍ തുടങ്ങി 1600-ലധികം പ്രതിനിധികള്‍ മഹോത്സവത്തില്‍ പങ്കെടുക്കും. 70-ലധികം പ്രദര്‍ശകര്‍ ഡ്രോണുകളുടെ വിവിധ ഉപയോഗങ്ങള്‍ എക്‌സിബിഷനില്‍ പ്രദര്‍ശിപ്പിക്കും. ഡ്രോണ്‍ പൈലറ്റ് സര്‍ട്ടിഫിക്കറ്റുകള്‍, ഉല്‍പ്പന്ന ലോഞ്ചുകള്‍, പാനല്‍ ചര്‍ച്ചകള്‍, പറക്കല്‍ പ്രദര്‍ശനം, ഇന്ത്യയില്‍ നിര്‍മ്മിച്ച ഡ്രോണ്‍ ടാക്‌സി പ്രോട്ടോടൈപ്പിന്റെ പ്രദര്‍ശനം , പാനൽ ചർച്ചകൾ , പ്രദർശന പറക്കൽ തുടങ്ങിയവയ്ക്കും മഹോത്സവം സാക്ഷ്യം വഹിക്കും. –ND–
ക്ഷീരമേഖലയിൽ കൈവരിച്ച മുന്നേറ്റങ്ങളെ പ്രധാനമന്ത്രി അഭിനന്ദിച്ചു

ക്ഷീരമേഖലയുടെ വളർച്ചയെ പ്രധാനമന്ത്രി ശ്രീ നരേന്ദ്ര മോദി പ്രകീർത്തിച്ചു. മുൻ 63 വർഷത്തെ 121 മെട്രിക് ടണ്ണുമായി താരതമ്യം ചെയ്യുമ്പോൾ, പാലുൽപ്പാദനം വെറും 8 വർഷത്തിനുള്ളിൽ 83 മെട്രിക് ടൺ വർധിച്ചു. കേന്ദ്രമന്ത്രി ശ്രീ പർഷോത്തം രൂപാലയുടെ ട്വീറ്റിന് മറുപടിയായി പ്രധാനമന്ത്രി ട്വീറ്റ് ചെയ്തു. “ഇത് പ്രത്യേകിച്ച് സന്തോഷകരമാണ്. ഊർജ്ജസ്വലമായ ഒരു ക്ഷീരമേഖല നമ്മുടെ നാരീശക്തിയെ കൂടുതൽ ശക്തിപ്പെടുത്തുന്നതിനുള്ള മികച്ച മാർഗമാണ്. വരും നാളുകളിൽ ക്ഷീരമേഖല കൂടുതൽ വളരട്ടെ.”
ഡോ. ശ്യാമ പ്രസാദ് മുഖർജിയുടെ ജയന്തി ദിനത്തിൽ പ്രധാനമന്ത്രിയുടെ പ്രണാമം

പ്രധാനമന്ത്രി ശ്രീ നരേന്ദ്ര മോദി ഡോ. ശ്യാമ പ്രസാദ് മുഖർജിയുടെ സംഭാവനകളെ സ്മരിക്കുകയും അദ്ദേഹത്തിന്റെ ജയന്തി ദിനത്തിൽ അദ്ദേഹത്തിന് ശ്രേഷ്ഠമായ ആദരാഞ്ജലികൾ അർപ്പിക്കുകയും ചെയ്തു. പ്രധാനമന്ത്രി ട്വീറ്റ് ചെയ്തു: "ഡോ. ശ്യാമ പ്രസാദ് മുഖർജിയുടെ ജയന്തി ദിനത്തിൽ ആദരാഞ്ജലികൾ. ഇന്ത്യയുടെ വികസനത്തിന് പ്രത്യേകിച്ച് വാണിജ്യം, വ്യവസായം തുടങ്ങിയ മേഖലകളിൽ നൽകിയ സംഭാവനകൾക്ക് അദ്ദേഹം എക്കാലവും ആദരിക്കപ്പെടും. പാണ്ഡിത്യത്തിലും, ബുദ്ധി വൈഭവത്തിലും പ്രശസ്തനായിരുന്നു അദ്ദേഹം."
സംസ്ഥാനപ്പിറവി ദിനത്തില്‍ മഹാരാഷ്ട്രയിലെ ജനങ്ങള്‍ക്ക് പ്രധാനമന്ത്രിയുടെ ആശംസ

സംസ്ഥാനപ്പിറവി ദിനത്തില്‍ മഹാരാഷ്ട്രയിലെ ജനങ്ങള്‍ക്ക് പ്രധാനമന്ത്രി ആശംസകള്‍ നേര്‍ന്നു. പ്രധാനമന്ത്രി പറഞ്ഞു; ‘സംസ്ഥാനപ്പിറവി ദിനത്തില്‍ മഹാരാഷ്ട്രയിലെ ജനങ്ങള്‍ക്ക് എന്റെ ശുഭാശംസകള്‍. മഹാരാഷ്ട്രയുടെ തുടര്‍ച്ചയായ പുരോഗതിക്കും, അഭിവൃദ്ധിക്കും വേണ്ടി ഞാന്‍ പ്രാര്‍ത്ഥിക്കുന്നു. സംസ്ഥാനം പുതിയ ഉയരങ്ങള്‍ താണ്ടുകയും രാഷട്രത്തിന്റെ വികസനയാത്രയ്ക്ക് സംഭാവനയര്‍പ്പിച്ചുകൊണ്ടേയിരിക്കുകയും ചെയ്യട്ടെ.’
വീർ സവർക്കറുടെ പുണ്യ തിഥിയിൽ പ്രധാനമന്ത്രി അദ്ദേഹത്തിന് ആദരാഞ്ജലികൾ അർപ്പിച്ചു

സ്വാതന്ത്ര്യ സമര സേനാനി വീർ സവർക്കറുടെ പുണ്യ തിഥിയിൽ പ്രധാനമന്ത്രി ശ്രീ നരേന്ദ്ര മോദി അദ്ദേഹത്തിന് ആദരാഞ്ജലികൾ അർപ്പിച്ചു. ട്വീറ്റിൽ പ്രധാനമന്ത്രി പറഞ്ഞു : "മഹാനായ സ്വാതന്ത്ര്യ സമര സേനാനി വീർ സവർക്കർ ജിക്ക് അദ്ദേഹത്തിന്റെ ചരമവാർഷികത്തിൽ അഭിവാദ്യം അർപ്പിക്കുന്നു. ത്യാഗത്തിന്റെയും സ്ഥിരോത്സാഹത്തിന്റെയും പ്രതിരൂപമായിരുന്നു അദ്ദേഹം. മാതൃരാജ്യത്തിന്റെ സേവനത്തിനായി സമർപ്പിച്ച അദ്ദേഹത്തിന്റെ ജീവിതം രാജ്യത്തെ ജനങ്ങൾക്ക് എന്നും പ്രചോദനത്തിന്റെ ഉറവിടമായി നിലനിൽക്കും."
വിയറ്റ്‌നാം ദേശീയ അസംബ്ലി പ്രസിഡന്റ് പ്രധാനമന്ത്രിയെ സന്ദര്‍ശിച്ചു

വിയറ്റ്‌നാം ദേശീയ അസംബ്ലി പ്രസിഡന്റ് ശ്രീമതി ഇംഗുയെന്‍ തി കിം ഇംഗാന്‍ പ്രധാനമന്ത്രി ശ്രീ. നരേന്ദ്ര മോദിയെ സന്ദര്‍ശിച്ചു. 2016 സെപ്റ്റംബറില്‍ വിയറ്റ്‌നാം സന്ദര്‍ശിച്ചപ്പോള്‍ ഹാനോയില്‍ ഇരുവരും കൂടിക്കാഴ്ച നടത്തിയ കാര്യം പ്രധാനമന്ത്രി അനുസ്മരിച്ചു. വിയറ്റ്‌നാം ദേശീയ അസംബ്ലിയെ നയിക്കുന്ന ആദ്യവനിതയായ ശ്രീമതി ഇംഗാന്‍ ലോകത്താകെയുള്ള സ്ത്രീകള്‍ക്ക് പ്രചോദനം പകരുന്നുവെന്നു പ്രധാനമന്ത്രി വ്യക്തമാക്കി. ഇന്ത്യയും വിയറ്റ്‌നാമും തമ്മിലുള്ള പാര്‍ലമെന്ററി ബന്ധം മെച്ചപ്പെടുന്നതിനെ സ്വാഗതം ചെയ്ത പ്രധാനമന്ത്രി, ഇരു രാജ്യങ്ങളിലെയും യുവ പാര്‍ലമെന്റ് അംഗങ്ങളെ കൈമാറ്റം ചെയ്യുന്ന പദ്ധതികള്‍ ഉണ്ടാകണമെന്ന് ആവശ്യപ്പെട്ടു. ഇന്ന് ഒപ്പുവെക്കപ്പെടുന്ന, ആണവോര്‍ജം സമാധാനപരമായ ആവശ്യങ്ങള്‍ക്കായി ഉപയോഗിക്കുന്നതിനായി സഹകരിക്കുന്നതിനുള്ള ഉഭയകക്ഷി കരാര്‍ ഇന്ത്യയും വിയ്റ്റ്‌നാമും തമ്മിലുള്ള തന്ത്രപരമായ സമഗ്ര പങ്കാളിത്തം കൂടുതല്‍ ശക്തിപ്പെടുത്തുമെന്നു ശ്രീ. നരേന്ദ്ര മോദി പറഞ്ഞു.
അംബേദ്ക്കര്‍ ജയന്തി ദിനത്തില്‍ പ്രധാനമന്ത്രി ഛത്തീസ്ഗഢ് സന്ദര്‍ശിക്കും ; ആയുഷ്മാന്‍ ഭാരത് പദ്ധതിക്ക് തുടക്കം കുറിച്ച് കൊണ്ട് ആരോഗ്യ സൗഖ്യ കേന്ദ്രം ഉദ്ഘാടനം ചെയ്യും

അംബേദ്ക്കര്‍ ദിനമായ നാളെ പ്രധാനമന്ത്രി ശ്രീ. നരേന്ദ്ര മോദി ഛത്തീസ്ഗഢിലെ ബിജപ്പൂര്‍ ജില്ല സന്ദര്‍ശിക്കും. കേന്ദ്ര ഗവണ്‍മെന്റിന്റെ ബൃഹത്തായ ആരോഗ്യ ഇന്‍ഷ്വറന്‍സ് പദ്ധതിയായ ആയുഷ്മാന്‍ ഭാരതിന് തുടക്കം കുറിച്ച് കൊണ്ട് ഒരു ആരോഗ്യ സൗഖ്യ കേന്ദ്രത്തിന്റെ ഉദ്ഘാടനവും അദ്ദേഹം നിര്‍വ്വഹിക്കും. ബിജപ്പൂര്‍ ജില്ലയിലെ ജംഗ്‌ള വികസന കേന്ദ്രവും പ്രധാനമന്ത്രി സന്ദര്‍ശിക്കും. ഒരു മണിക്കൂര്‍ സന്ദര്‍ശനത്തിനിടെ, നിരവധി ജനങ്ങളുമായി ആശയവിനിമയം നടത്തുന്ന പ്രധാനമന്ത്രിയെ വിവിധ വികസന സംരംഭങ്ങളെ കുറിച്ച് ധരിപ്പിക്കുകയും ചെയ്യും. ആരോഗ്യ സൗഖ്യ കേന്ദ്രത്തിന്റെ ഉദ്ഘാടന വേളയില്‍ ആശാ വര്‍ക്കര്‍മാരുമായി അദ്ദേഹം കൂടിക്കാഴ്ച നടത്തും. ഒരു മാതൃകാ അംഗനവാടി സന്ദര്‍ശിക്കുന്ന പ്രധാനമന്ത്രി അവിടത്തെ അംഗനവാടി പ്രവര്‍ത്തകരുമായും, ദേശീയ പോഷകാഹാര ദൗത്യത്തിന്റെ ഗുണഭോക്താക്കളായ കുഞ്ഞുങ്ങളുമായും കൂടിക്കാഴ്ച നടത്തും. ഒരു ബാങ്ക് ശാഖയുടെ ഉദ്ഘാടനം ജംഗ്ലയില്‍ നിര്‍വ്വഹിക്കുന്ന അദ്ദേഹം മുദ്രാ പദ്ധതിയുടെ തിരഞ്ഞെടുത്ത ഗുണഭോക്താക്കള്‍ക്ക് വായ്പാ അനുമതി പത്രവും വിതരണം ചെയ്യും. ഗ്രാമീണ ബി.പി.ഒ. ജീവനക്കാരുമായും അദ്ദേഹം ആശയ വിനിമയം നടത്തും. തുടര്‍ന്ന് ഒരു പൊതുയോഗത്തില്‍ വച്ച് പ്രധാനമന്ത്രി, ആദിവാസി സമൂഹങ്ങളെ ശാക്തീകരിക്കാനുള്ള ‘വന്‍ ധന്‍ യോജന’ യുടെ ഉദ്ഘാടനവും നിര്‍വ്വഹിക്കും. കുറഞ്ഞ താങ്ങ് വിലയിലൂടെ ചെറുകിട വനോല്‍പ്പന്നങ്ങള്‍ക്ക് വിപണി കണ്ടെത്താനും, അവയുടെ മൂല്യ വര്‍ദ്ധിത ശൃംഖല വികസിപ്പിക്കുന്നതിനുമുള്ള പദ്ധതിയാണിത്. ഭാനുപ്രതാപ്പൂര്‍ – ഗൂഡം റെയില്‍പാത പ്രധാനമന്ത്രി വീഡിയോ കോണ്‍ഫറന്‍സിലൂടെ രാഷ്ട്രത്തിന് സമര്‍പ്പിക്കും. ദള്ളി രാജ്ഹാരെയ്ക്കും ഭാനുപ്രതാപ്പൂരിനുമിടയ്ക്കുള്ള ഒരു ട്രെയിനിന് അദ്ദേഹം പച്ചക്കൊടി കാട്ടും. ബിജപ്പൂര്‍ ആശുപത്രിയില്‍ ഒരു ഡയാലിസിസ് കേന്ദ്രത്തിന്റെ ഉദ്ഘാടനവും അദ്ദേഹം നിര്‍വ്വഹിക്കും. മാവോയിസ്റ്റ് ബാധിത മേഖലകളില്‍ പ്രധാനമന്ത്രിയുടെ ഗ്രാമീണ റോഡ് പദ്ധതി പ്രകാരം നിര്‍മ്മിക്കുന്ന 1988 കിലോ മീറ്റര്‍ പാതയ്ക്ക് പ്രധാനമന്ത്രി തറക്കല്ലിടും. ബിജപ്പൂര്‍ ജലവിതരണ പദ്ധതിക്കും രണ്ട് പാലങ്ങള്‍ക്കും അദ്ദേഹം തറക്കല്ലിടും. ഒരു പൊതു സമ്മേളനത്തെയും പ്രധാനമന്ത്രി അഭിസംബോധന ചെയ്യും.
സൂക്ഷ്മ ചെറുകിട-ഇടത്തരം സംരംഭങ്ങളില്‍ ഇന്ത്യാ- തായ്‌പേയി സഹകരണത്തിന് ധാരണാപത്രം

ഇന്ത്യയും- തായ്‌പേയിയും തമ്മില്‍ സൂക്ഷ്മ ചെറുകിട-ഇടത്തരം സംരംഭങ്ങളില്‍ സഹകരിക്കുന്നതിനുള്ള ധാരണാപത്രത്തിന് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്ര മന്ത്രിസഭായോഗം അനുമതി നല്‍കി. തായ്‌പേയിലുള്ള ഇന്ത്യാ- തായ്‌പേയി അസോസിയേഷനും, ഇന്ത്യയിലുള്ള തായ്‌പേയി സാമ്പത്തിക സാംസ്‌കാരിക കേന്ദ്രവും തമ്മിലാവും ധാരണാപത്രം ഒപ്പിടുക സൂക്ഷ്മ ചെറുകിട-ഇടത്തരം സംരംഭങ്ങളുടെ രംഗത്തു ഇരുരാജ്യങ്ങളിലും നടക്കുന്ന വ്യാപാരമേളകളില്‍ വ്യാപാര പ്രതിനിധി സംഘങ്ങളെ പങ്കെടുപ്പിക്കാനും, സംയുക്ത സംരംഭങ്ങള്‍, സാങ്കതിക കൈമാറ്റം തുടങ്ങിയവ സാധ്യമാക്കാനും ലക്ഷ്യമിടുന്നതാണ് ധാരണാപത്രം.
മധ്യപ്രദേശിലെ ബസ് ദുരന്തത്തെ തുടർന്നുണ്ടായ ജീവഹാനിയിൽ പ്രധാനമന്ത്രി അനുശോചിച്ചു

മധ്യപ്രദേശിലെ ധറിൽ ബസ് ദുരന്തത്തിൽ ഉണ്ടായ ജീവഹാനിയിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി. പ്രധാനമന്ത്രിയുടെ ഓഫീസ് ട്വീറ്റ് ചെയ്തു : "മധ്യപ്രദേശിലെ ധറിൽ ഉണ്ടായ ബസ് ദുരന്തം ദു:ഖകരമാണ്. പ്രിയപ്പെട്ടവരെ നഷ്ടപ്പെട്ടവരോടൊപ്പമാണ് എന്റെ ചിന്തകൾ. രക്ഷാപ്രവർത്തനം നടന്നുകൊണ്ടിരിക്കുകയാണ്, പ്രാദേശിക അധികൃതർ ദുരിതബാധിതർക്ക് സാധ്യമായ എല്ലാ സഹായവും നൽകുന്നു: പ്രധാനമന്ത്രി"
പ്രധാനമന്ത്രി കച്ച് സന്ദര്‍ശിക്കും: ഡി.ജി.പി. മാരുടെ സമ്മേളനത്തില്‍ പങ്കെടുക്കും

പ്രധാനമന്ത്രി ശ്രീ. നരേന്ദ്ര മോദി 2015 ഡിസംബര്‍ 18 മുതല്‍ 20 വരെ ഗുജറാത്തിലെ കച്ച് ജില്ലയില്‍ ഔദ്യോഗിക സന്ദര്‍ശനം നടത്തും. ഭൂജിലാണ് പ്രധാനമന്ത്രി എത്തുക. ലണ്ടനിലെ ഓണറബിള്‍ സൊസൈറ്റി ഓഫ് ദി ഇന്നര്‍ ടെംബിള്‍ ശ്യംജി കൃഷ്ണ വര്‍മ്മയ്ക്ക് ബാറിലെ അംഗത്വം മരണാനന്തരം പുനസ്ഥാപിച്ച് കൊണ്ടുള്ള സര്‍ട്ടിഫിക്കറ്റ് അദ്ദേഹം ഗുജറാത്തു മുഖ്യമന്ത്രി ശ്രീമതി. ആനന്ദിബെന്‍ പട്ടേലിന് കൈമാറും. കഴിഞ്ഞ മാസം ബ്രിട്ടന്‍ സന്ദര്‍ശിച്ചപ്പോഴാണ് പ്രധാനമന്ത്രി സര്‍ട്ടിഫിക്കറ്റ് കൈപറ്റിയത്. പ്രധാനമന്ത്രി പിന്നീട് ധോര്‍ഡോയിലേയ്ക്ക് പോകും. അവിടെ 18 മുതല്‍ 20 വരെ നടക്കുന്ന ഡി.ജി.പി. മാരുടെ സമ്മേളനത്തില്‍ പങ്കെടുക്കും.
ബഹിരാകാശം സമാധാനപരമായ ആവശ്യങ്ങള്‍ ഉപയോഗിക്കുന്നതിനുള്ള സഹകരണത്തിന് ഇന്ത്യയും മൊറോക്കോയും  തമ്മിലുള്ള ധാരണാപത്രത്തിന് മന്ത്രിസഭയുടെ അംഗീകാരം

ഇന്ത്യയും മൊറോക്കയും തമ്മില്‍ ബഹിരാകാശത്തെ സമാധാനപരമായ ആവശ്യങ്ങള്‍ക്ക് ഉപയോഗിക്കുന്നതിനുള്ള സഹകരണത്തിനായി ഏര്‍പ്പെട്ട ധാരണാപത്രത്തിന് പ്രധാനമന്ത്രി ശ്രീ നരേന്ദ്ര മോദിയുടെ അദ്ധ്യക്ഷതയില്‍ ചേര്‍ന്ന കേന്ദ്ര മന്ത്രിസഭാ യോഗം അംഗീകാരം നല്‍കി. പ്രധാന സവിശേഷതകള്‍ – ബഹിരാകാശ ശാസ്ത്രം, സാങ്കേതികവിദ്യ, ഭൂമിയുടെ വിദൂര സംവേദനമുള്‍പ്പെടെയു്‌ളള വിനിയോഗങ്ങള്‍, ഉപഗ്രഹ വാര്‍ത്താവിനിമയവും ഉപഗ്രഹാധിഷ്ഠിത ഗതിനിര്‍ണ്ണയവും, ബഹിരാകാശ ശാസ്ത്രവും ഗ്രഹങ്ങളിലേയ്ക്കുള്ള പര്യവേഷണവും ബഹിരാകാശ വാഹനം, ബഹിരാകാശ സംവിധാനം ഭൂതല സംവിധാനങ്ങള്‍ എന്നിവയുടെ ഉപയോഗം, ബഹിരാകാശ സാങ്കേതികവിദ്യയുടെ പ്രയോഗം എന്നീ താല്‍പര്യമുള്ള മേഖലകളിലെ സഹകരണം ധാരണാപത്രം സാദ്ധ്യമാക്കും. – ബഹിരാകാശ വകുപ്പ്/ ഐ.എസ്.ആര്‍.ഒ, മൊറോക്കോയുടെ റോയല്‍ സെന്റര്‍ ഫോര്‍ റിമോട്ട് സെന്‍സിംഗ് (സി.ആര്‍.ടി.എസ്) റോയല്‍ സെന്റര്‍ ഫോര്‍ സ്‌പേസ് റിസര്‍ച്ച് ആന്റ് സ്റ്റഡീസ് (സി.ആര്‍.ഇ.ആര്‍.എസ്) എന്നിവിടങ്ങളില്‍ നിന്നും അംഗങ്ങളെ ഉള്‍പ്പെടുത്തിക്കൊണ്ട് ഒര സംയുക്ത കര്‍മ്മസമിതിക്ക് രൂപം നല്‍കും. സമയപ്പട്ടിക ഉള്‍പ്പെടെയുള്ള കര്‍മ്മ പദ്ധതിയും ധാരണാപത്രം നടപ്പാക്കുന്നതിനാവശ്യമായ മാര്‍ഗ്ഗങ്ങളും സമിതി തയ്യാറാക്കും. പശ്ചാത്തലം 1990കളുടെ തുടക്കത്തില്‍ തന്നെ ഇന്ത്യയുമായി ബഹിരാകാശ രംഗത്ത് സഹകരിച്ച് പ്രവര്‍ത്തിക്കാനുള്ള താല്‍പര്യം മൊറോക്കോ വ്യക്തമാക്കിയിരുന്നതാണ്. ഐ.എസ്.ആര്‍.ഒയും സെന്ററേ റോയല്‍ ഡി ടെലേ ഡിറ്റെക്ഷന്‍ സ്പാറ്റിയലും (സി.ആര്‍.ടി.-റോയല്‍ സെന്റര്‍ ഫോര്‍ റിമോര്‍ട്ട് സെന്‍സിംഗ്) കരട് കൈമാറി ഒരു പരസ്പരധാരണയില്‍ 1998 ല്‍ തന്നെ എത്തിയിരുന്നു. എന്നാല്‍ മൊറോക്കയുടെ ഭാഗത്തുനിന്നുള്ള അതിവിശിഷ്ട വ്യക്തിയുടെ സന്ദര്‍ശനം റദ്ദാക്കിയതുകൊണ്ട് അത് നടപ്പായില്ല. അതിനെത്തുടര്‍ന്ന് ധാരണാപത്രം ഒപ്പുവയ്ക്കാനുള്ള വിദേശകാര്യ മന്ത്രാലയത്തിന്റെ ശ്രമം ഫലത്തിലെത്തിയില്ല. മൊറോക്കയിലെ ഇന്ത്യന്‍ അംബാസിഡര്‍ ആ ധാരണാപത്രത്തിന്റെ പുതുക്കിയ പതിപ്പില്‍ ഗവണ്‍മെന്റ് തലത്തില്‍ ഒത്തുതീര്‍പ്പിലെത്തുകയും കരട് ഐ.എസ്.ആര്‍.ഒയുമായി പങ്കുവയ്ക്കുകയും ചെയ്തു. ഇരു ഗവണ്‍മെന്റുകള്‍ തമ്മിലുള്ള ധാരണാപത്രത്തിന്റെ കരട് തയ്യാറാക്കിയത് ഐ.എസ്.ആര്‍.ഒയാണ്. 2018 ഡിസംബര്‍ 25ന് പ്രതിരോധഭരണത്തിന്റെ ചുമതലയുള്ള മെറോക്കന്‍ മന്ത്രി ഇന്ത്യ സന്ദര്‍ശിച്ചപ്പോള്‍ ധാരണാപത്രം ഒപ്പിടാനുള്ള സന്നദ്ധത ഐ.എസ്.ആര്‍.ഒ അറിയിക്കുകയും ചെയ്തു.